A close up of a logo

AI-generated content may be incorrect.

AB „Miesto gijos“

**Finansų apskaitos sistemos modernizavimo paslaugos**

Techninė specifikacija

(REIKALAVIMŲ DOKUMENTAS INFORMACINĖS SISTEMOS NAVISION 2016 VERSIJOS MIGRAVIMUI Į MICROSOFT DYNAMICS 365 BUSINESS CENTRAL VERSIJĄ)

TURINYS

[1 SĄVOKOS IR SUTRUMPINIMAI 4](#_Toc199171062)

[2 ĮVADAS 6](#_Toc199171063)

[2.1 BENDRA INFORMACIJA 6](#_Toc199171064)

[2.2 PROJEKTO KILMĖ 6](#_Toc199171065)

[2.3 PROJEKTO TIKSLAS 6](#_Toc199171066)

[3 PIRKIMO OBJEKTAS 7](#_Toc199171067)

[3.1 PERKAMŲ PASLAUGŲ APRAŠYMAS 7](#_Toc199171068)

[4 ESAMOS SITUACIJOS APRAŠYMAS 9](#_Toc199171069)

[4.1 IS NAV NAUDOJAMŲ MODULIŲ APRAŠYMAS 9](#_Toc199171070)

[4.2 ESAMOS IS NAV INTEGRACIJOS 10](#_Toc199171071)

[4.3 IS NAV NAUDOTOJŲ APRAŠYMAS 11](#_Toc199171072)

[4.4 D365BC (ALNA HR Office) NAUDOTOJŲ APRAŠYMAS 12](#_Toc199171073)

[4.5 NAV 2016 APSKAITOMI VEIKLOS PROCESAI 13](#_Toc199171074)

[5 FUNKCINIŲ REIKALAVIMŲ APRAŠYMAS 14](#_Toc199171075)

[5.1 BENDRIEJI ERP SISTEMOS FUKCINIAI REIKALAVIMAI 14](#_Toc199171076)

[5.2 REIKALAVIMAI INTEGRACIJOMS 14](#_Toc199171077)

[6 NEFUNKCINIAI REIKALAVIMAI SISTEMAI 16](#_Toc199171078)

[6.1 REIKALAVIMAI REIKALAVIMŲ ĮGYVENDINIMUI 16](#_Toc199171079)

[6.2 REIKALAVIMAI SAUGUMUI IR SAUGOS ARCHITEKTŪRAI 16](#_Toc199171080)

[6.2.1 Reikalavimai saugą reglamentuojančių teisės aktų taikymui 16](#_Toc199171081)

[6.2.2 Reikalavimai duomenų saugai 17](#_Toc199171082)

[6.2.3 Reikalavimai auditavimui 17](#_Toc199171083)

[6.2.4 Reikalavimai rezervinių kopijų darymui, atstatymui, sistemos stebėjimui ir naujinimui 18](#_Toc199171084)

[6.2.5 Reikalavimai asmens duomenų saugumo užtikrinimui 18](#_Toc199171085)

[6.3 REIKALAVIMAI DUOMENŲ MIGRAVIMUI 20](#_Toc199171086)

[6.4 REIKALAVIMAI PASLAUGŲ TEIKIMUI 20](#_Toc199171087)

[6.4.1 Reikalavimai dokumentacijai ir jos derinimui 20](#_Toc199171088)

[6.4.2 Reikalavimai demonstracijoms 21](#_Toc199171089)

[6.4.3 Reikalavimai priėmimo testavimui 21](#_Toc199171090)

[6.4.4 Reikalavimai diegiamoms aplinkoms 22](#_Toc199171091)

[6.4.5 Reikalavimai Intensyvus palaikymas po IS paleidimo į gamybą (Hypercare) 22](#_Toc199171092)

[6.4.6 Reikalavimai mokymams 22](#_Toc199171093)

[6.4.7 Reikalavimai garantinei priežiūrai 23](#_Toc199171094)

[6.4.8 Reikalavimai papildomoms paslaugoms ir nenumatytiems reikalavimams 23](#_Toc199171095)

[6.4.9 Reikalavimai IS priežiūros, palaikymo paslaugoms 24](#_Toc199171096)

[6.5 REIKALAVIMAI PROJEKTO IR PASLAUGŲ ETAPAMS IR TERMINAMS 25](#_Toc199171097)

[7 PRIEDAI 35](#_Toc199171098)

[7.1 PRIEDAS NR. 1 PRELIMINARUS PROJEKTO DARBŲ ATLIKIMO GRAFIKAS 35](#_Toc199171099)

[7.2 PRIEDAS NR. 2 VŠT LICENCIJOS 36](#_Toc199171100)

# SĄVOKOS IR SUTRUMPINIMAI

|  |  |  |
| --- | --- | --- |
| Eil. Nr. | Sąvoka | Paaiškinimas |
|  | **Alna sukurti sprendimai** | Įmonės „Alna Business Solutions“ (pervardinta į „Digmatix“) suprogramuoti funkcionalumai, kurie parduodami kaip atskiros licencijos | |
|  | **API** | Taikomųjų programų sąsaja |
|  | **BDAR** | Bendrasis duomenų apsaugos reglamentas |
|  | **Hypercare** | Intensyvus palaikymas po IS paleidimo į gamybą | |
|  | **Bendrovė, VŠT, Užsakovas** | AB „Miesto gijos“ |
|  | **Billing** | Informacinė sistema, kurioje vyksta tiesioginių paslaugų skaičiavimai bei sąskaitų suformavimas VŠT klientams ir apskaitomi klientų mokėjimai. | |
|  | **D365BC** | Dynamics 365 Business Central |
|  | **Diegėjas** | Pirkimą laimėjęs tiekėjas | |
|  | **DB** | Duomenų bazė | |
|  | **DK** | Didžioji knyga |
|  | **DU** | Darbo užmokestis |
|  | **DVS** | Dokumentų valdymo sistema | |
|  | **ERP** | Verslo valdymo sistema (angl. Enterprise Resource Planning) | |
|  | **GATEWAY** | Greitas, saugus ir patogus būdas elektroniškai perduoti duomenis iš vienos sistemos kitai. |
|  | **GPM** | Gyventojų pajamų mokestis | |
|  | **HR** | Darbuotojų duomenų valdymo sistema |
|  | **i.MAS** | Išmanioji mokesčių administravimo sistema |
|  | **i.SAF** | Elektroninis sąskaitų faktūrų posistemis |
|  | **i.VAZ** | Elektroninių važtaraščių posistemis |
|  | **IFRS16** | Tarptautinis finansinės atskaitomybės standartas 16 “Nuoma” | |
|  | **IS** | Informacinė sistema | |
|  | **IS NAV** | Finansų apskaitos informacinė sistema Navision 2016 |
|  | **IT** | Ilgalaikis turtas |
|  | **LR** | Lietuvos Respublika | |
|  | **MS** | Microsoft |
|  | **Projektas** | Navision 2016 versijos pakeitimas į Microsoft Dynamics 365 Business Central |
|  | **PVM** | Pridėtinės vertės mokestis | |
|  | **SABIS** | Europos elektroninių sąskaitų faktūrų standartą atitinkanti Sąskaitų administravimo bendroji informacinė sistema, kuri pakeičia sistemą „E. sąskaita”. | |
|  | **SAF-T** | Standartinė buhalterinės apskaitos duomenų rinkmena, kurioje pateikiami Subjekto buhalterinės apskaitos duomenys už ataskaitinius ar trumpesnius laikotarpius. |
|  | **SEPA** | Single Euro Payments Area |
|  | **SLA** | Paslaugų teikimo sutartis | |
|  | **Sodra** | Valstybinio socialinio draudimo fondo valdyba prie Socialinės apsaugos ir darbo ministerijos | |
|  | **Sutartas funkcionalumas** | Užsakovo procesų realizavimas D365BC, įskaitant reikiamus patobulinimus | |
|  | **TS** | Techninė specifikacija |
|  | **TVS** | Turto valdymo sistema |
|  | **VMI** | Valstybinė mokesčių inspekcija | |
|  | **VSDF, Sodra** | Valstybinio socialinio draudimo fondas | |
|  | **WS** | Web Service, žiniatinklio priemonė duomenų mainais |

# ĮVADAS

## BENDRA INFORMACIJA

AB „Miesto gijos“ (toliau – **VŠT, Bendrovė, Užsakovas**), juridinio asmens kodas - 124135580, adresas - Elektrinės g. 2, 03150 Vilnius, įgyvendina projektą „Navision 2016 versijos atnaujinimas į Microsoft Dynamics 365 Business Central“ (toliau – Projektas), kurio apimtyje bus atnaujinama (migruojama) esama finansų apskaitos sistemos NAV 2016 versija bei migruojami duomenys, užtikrinant visų šiuo metu naudojamų veiklos procesų apskaitą ir sudarant prielaidas sistemos plėtrai įdiegiant naujus veiklos procesus ateityje. Detalūs reikalavimai atnaujinamai sistemai pateikiami šioje TS.

## PROJEKTO KILMĖ

Šiuo metu naudojama finansų apskaitos sistemos NAV 2016 versija gamintojo (Microsoft Corporation) yra nebepalaikoma. Pagrindinio aptarnavimo paslauga baigėsi 2022 m. birželio mėn., o išplėstinio aptarnavimo paslauga, kurios metu dar būtų galima įsigyti licencijų sistemos plėtimui, baigsis 2026 m. balandžio mėn.

Verslas yra pateikęs daug naujų reikalavimų jų valdomų procesų automatizavimui ir / ar pagerinimui, tačiau atlikti šiuos darbus nebepalaikomoje (IS NAV) būtų ekonomiškai nepagrįsta ir neatitiktų ilgalaikių VŠT tikslų.

Šiuo metu įdiegta IS NAV on-premise versija yra modifikuota pagal veiklos poreikius, tačiau pakeitimai nėra dokumentuoti ir jų perkėlimas į naują versiją yra komplikuotas. Tai neatitinka Skaitmenizavimo ir technologijų komandos strategijos turėti standartinius SaaS sprendimus.

## PROJEKTO TIKSLAS

Bendrovėje iki 2026 m. II ketvirčio pabaigos migruoti į naujausią ir Bendrovės poreikius atitinkančią IS NAV versiją - D365BC, įskaitant istorinių duomenų perkėlimą, bei būtinų pradinių patobulinimų įdiegimą. Projektas atitinka Bendrovės strateginį tikslą, išnaudoti rinkoje esančių standartinių sprendimų potencialą.

# PIRKIMO OBJEKTAS

## PERKAMŲ PASLAUGŲ APRAŠYMAS

Šio pirkimo objektas – tai Bendrovės esamos informacinės sistemos „Navision“ (toliau - IS NAV) versijos atnaujinimas (migravimas) į **MS Dynamics 365 Business Central (toliau – D365BC),** įskaitant Bendrovei skirtų licencijų (SaaS) nuomą iš Diegėjo bei papildomų integruotų sprendimų įdiegimą (žr. lentelę „Licencijos“), atliekant atnaujinimui ir diegimui reikalingas veiklas ir įsigyjant atnaujintos sistemos priežiūros ir vystymo paslaugas.

Perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

**Lentelė „Licencijos (SaaS)“**

|  |  |  |  |
| --- | --- | --- | --- |
| Nr. | Aprašymas | Preliminarus kiekis | Įsipareigoja užsakyti |
| **D365 Business Central licencijos (SaaS)** | | |  |
| 1. | Sistemos naudotojai su visais funkcionalumais (Essentials) | 30 | NE VISĄ KIEKĮ |
| 2. | Sistemos naudotojai su daliniu funkcionalumu (Team Members) | 35 | NE VISĄ KIEKĮ |
| **IS NAV sukurti papildomi sprendimai (licencijos SaaS)** | | |  |
| 3. | LT Lokalizacija (Extended) | 1 vnt. | Ne |
| 4. | SAF-T | 1 vnt. | Ne |
| 5. | SABIS | 1 vnt. | Ne |
| 6. | Kelionių dokumento modulis | 1 vnt. | Ne |
| 7. | Pirkimų modulis | 1 vnt. | Ne |
| 8. | IFRS16 | 1 vnt. | Ne |
| 9. | BC standartinio API praplėtimas | 1 vnt. | Ne |
| 10. | Bankfeed | 1 vnt. | Ne |

**Lentelė „Versijos migravimui atlikti reikalingos paslaugos“ (detaliau Paslaugos aprašytos Lentelėje „Detalūs paslaugų teikimo etapai, etapų rezultatai ir terminai“)**

|  |  |  |  |
| --- | --- | --- | --- |
| Nr. | Aprašymas | Preliminarus kiekis | Įsipareigoja užsakyti |
|  | | |  |
|  | **Inicijavimas.** | 1 vnt. | Taip |
|  | **Techninis standartinių modulių diegimas.** | 1 vnt. | Taip |
|  | **Pirminis istorinių duomenų migravimas.** | 1 vnt. | Taip |
|  | **D365BC standarto mokymai vartotojams.** | 1 vnt. | Taip |
|  | **Analizės etapas.** | 1 vnt. | Taip |
|  | **Identifikuoto trūkstamo funkcionalumo ir Ataskaitų perkėlimas į D365BC** | 600val. | NE VISĄ KIEKĮ |
|  | **Testinis migravimas su sutartu funkcionalumu.** | 1 vnt. | Taip |
|  | **D365BC perkeltų funkcionalumų mokymai bei Administratorių mokymai.** | 1 vnt. | Taip |
|  | **Paruošta dokumentacija sistemos vartotojams.** | 1 vnt. | Ne |
|  | **Priėmimo testavimas.** | 1 vnt. | Taip |
|  | **Duomenų migravimas.** | 1 vnt. | Taip |
|  | **Intensyvus palaikymas po paleidimo (hypercare)** | 1 vnt. | Taip |
|  | **Projekto valdymas.** | 1 vnt. | Taip |
| **Perdavus sistemą į eksploatacija** | | |  |
|  | **Reguliari sistemos priežiūra ir palaikymas.** | 1 vnt./mėn. | Taip |
|  | **Garantija.** | 12mėn. | Taip |

**Lentelė „Atskirai užsakomos paslaugos“**

|  |  |  |  |
| --- | --- | --- | --- |
| Nr. | Aprašymas | Preliminarus kiekis | Įsipareigoja užsakyti |
|  | | |  |
|  | **D365BC Integracijos diegimas su DVS.** Diegėjas atlieka integracijos su Užsakovo dokumentų valdymo sistema kūrimo ir diegimo darbus pagal šioje techninėje specifikacijoje pateiktus reikalavimus. | 1 val. | Ne |
|  | **D365BC Integracijos diegimas su TVS.** Diegėjas atlieka integracijos su Užsakovo Turto valdymo sistema kūrimo ir diegimo darbus pagal šioje techninėje specifikacijoje pateiktus reikalavimus. | 1 val. | Ne |
|  | **Vartotojų teisių ir rolių tvarkymas.** Diegėjas atlieka D365BC vartotojų teisių ir rolių konfigūravimą arba konsultavimą. | 1 val. | Ne |
|  | **Sistemos naudotojų mokymai.** Diegėjas paruošia ir suderina mokymų planą ir medžiagą, atlieka užsakytus naudotojų mokymų susitikimus. jei būtų toks Užsakovo poreikis po pagrindinių mokymų. | 1 val. | Ne |
|  | **Sistemos naudotojų konsultacijos.** Diegėjas atlieka D365BC vartotojų konsultavimą, jei būtų toks Užsakovo poreikis Priėmimo testavimo ir/ar Intensyvaus palaikymo metu. | 1 val. | Ne |
|  | **Sistemos vystymas.** Diegėjas atlieka sistemos vystymą pagal Užsakovo poreikius ir suderintus vystymo darbų užsakymus. | 4500 val. | NE VISĄ KIEKĮ |

# ESAMOS SITUACIJOS APRAŠYMAS

## IS NAV NAUDOJAMŲ MODULIŲ APRAŠYMAS

Šiuo metu Bendrovė turi įsidiegusi finansų apskaitos sistemą (2016 m. versija), kurią sudaro žemiau aprašyti pagrindiniai moduliai ir funkcionalumai bei keturi moduliai pagal autorines teises priklausantis UAB „Alna Business Solutions“.

**Lentelė „IS NAV naudojamų modulių detalus aprašymas“**

|  |  |
| --- | --- |
| **Modulis** | **Paskirtis/situacija** |
| Finansų valdymas | Darbas su sąskaitų planu, DK įrašais ir jų analizė pagal dimensijas (apimant mokestinę ir valdymo apskaitas), banko sąskaitų valdymas (įplaukų, mokėjimų žurnalai ir kt.), buhalterinių pažymų registravimas, ataskaitų formavimas. Nepakankamai gerai išdirbtos dabar turimos ataskaitos, didelė dalis ataskaitų sudaromos rankiniu būdu Excel pagalba. |
| Pardavimų valdymas | Modulyje išrašomos pardavimo/kreditinės/išankstinės PVM sąskaitos faktūros, administruojamas Bendrovės pirkėjų sąrašas, apdorojamos iš klientų gautos įmokos. Klientams išrašytos sąskaitos pdf formatu yra saugomos J diske ir rankiniu būdu el. paštu siunčiamos pirkėjams arba tiesiogiai iš apskaitos sistemos. Tais atvejais, kai pagal sutartį sąskaita turi būti pateikiama per SABIS, tai daroma rankiniu būdu prisijungus prie sistemos. Sudėtingas įplaukų importo procesas – kasdien yra jungiamasi prie bankinių sistemų, kompiuteryje išsaugomi išrašai, kurie rankiniu būdu kiekviename grynųjų pinigų įplaukų žurnale yra importuojami, o įmokas užregistravus, jų gretinimas su išrašytomis pardavimo sąskaitomis vykdomas rankiniu būdu, nes nėra realizuoto automatinio gretinimo pagal nustatytas taisykles. Apskaitos sistemoje nėra pardavimo sutarčių sąrašo. |
| Pirkimų valdymas | Modulyje registruojamos iš tiekėjų gautos pirkimo/kreditinės PVM sąskaitos faktūros, administruojamas Bendrovės tiekėjų ir jų sutarčių sąrašas, kuriami atskaitingi Bendrovės darbuotojai ir avansinės apyskaitos, vykdomi atsiskaitymai su tiekėjais. Nauji tiekėjai yra kuriami rankiniu būdu, nemaža klaidų tikimybė, nes informacija rankiniu būdu nurašoma iš gautos pirkimo sąskaitos faktūros. |
| Turto valdymas | IT įvedimas į apskaitą, nusidėvėjimo skaičiavimas, IT nurašymas, pardavimas ir pajamavimas, remonto sąnaudų apskaita, trumpalaikio turto pirkimas (įskaitant kuro apskaitą), pardavimas, perkėlimas ir nurašymas. |
| **IS NAV naudojami papildomi produktai** | |
| IFRS16 | Modulyje registruojamos ir administruojamos turto nuomos sutartys pagal IFRS16 standartą, skaičiuojamas nusidėvėjimas, apskaičiuoja pradines naudojimo teisės turto ir nuomos įsipareigojimo vertes, formuoja nuomos įsipareigojimų grafiką ir buhalterinius įrašus į DK. |
| SAF-T | Tai standartizuotų buhalterinės apskaitos duomenų kaupimo ir tvarkymo posistemis, skirtas darbui su SAF-T rinkmenomis siekiant užtikrinti greitesnį ir efektyvesnį apskaitos sistemoje registruotų ūkinių įvykių ir ūkinių operacijų apdorojimą bei tikslesnį jų įvertinimą. VMI reikalaujamo formato finansinių duomenų eksportas iš sistemos už nurodytą periodą. |
| Lokalizacija Lietuvai | Sprendimas apima vertimą į lietuvių kalbą, i.SAF, SEPA, PVM ir kitus funkcionalumus, kurie sukurti sistemos pritaikymui prie Lietuvos teisės aktų reikalavimų. |
| Kelionių dokumentų modulis | Transporto priemonių kelionių dokumentų pildymas, registravimas. |
| Pirkimo sutarčių Modulis (Viešųjų Pirkimų) | Šiuo metu naudojamas tik pirkimo sutarčių antraštės duomenų registravimui ir vykdymo kontrolei (tikrinama, ar neviršijamos sutartys, sutarties likutis, pirkimo sąskaitos ir apmokėjimai). Sudėtingas sutarčių valdymas, neaiškios sutarčių būsenos, galiojimo terminai. |

## ESAMOS IS NAV INTEGRACIJOS

Žemiau lentelėje pateikti esamų IS NAV integracijų aprašymai.

|  |  |  |
| --- | --- | --- |
| **Pavadinimas** | **Tipas** | **Aprašymas** |
| IS | DB link | Šiuo metu į Užsakovo vidinę sistemą „IS“ yra perduodami duomenis apie turto inventorinius numerius, balansines vertes. Diegiant naują D365BC, šios integracijos palaikyti nebeplanuojame, atitinkamas duomenų perdavimas turės būti realizuotas integracijoje su TVS. |
| DVS | Robotas | Šiuo metu visos gaunamos sąskaitos faktūros į IS NAV iš DVS yra perkeliamos rankiniu būdu. Apmokėtų Sąskaitų faktūrų būsenos DVS sistemoje yra atnaujinamos pagal IS NAV duomenis integruoto roboto pagalba. |
| Bankai | XML/SEPA | Šiuo metu yra IS NAV generuojami XML/SEPA failai, kurie rankiniu būdu įkeliami į bankų platformas. |
| VMI | FFDATA, XML, TXT | Keliami failai rankiniu būdu. |
| Sodra | FFDATA | Automatizuotai formuojamos formos FFDATA formatu ir keliamos rankiniu būdu į SODROS verslo paskyrą. |
| Billing | DBlink | Tarp NAV ir Bilingo sistemų yra numatomi šie integraciniai duomenų srautai: 1) Priskaitymų duomenų srautas 2) Mokėjimų duomenų srautas 3) Mokėjimų detalizavimo srautas parsiunčiantis banko mokėjimo kodus reikalingus trinant gautus mokėjimus iš banko, kad jie nesusidubliuotų. Visi reikalavimai yra aprašyti 2024-04-15 analizės dokumente “Verslo valdymo sistemos NAV integracijos su Paslaugų apskaitos sistema analizė“. |

Esamos integracijos turi būti išnagrinėtos Analizės metu ir priimti sprendimai dėl jų perkėlimo į D365BC.

## IS NAV NAUDOTOJŲ APRAŠYMAS

Šiuo metu Bendrovės nuosavybės teisė priklauso šios IS NAV naudotojų licencijos (Priedas nr.2):

|  |  |
| --- | --- |
| **Licencijos tipas** | **Kiekis** |
| Full Concurrent User CAL | 25 |
| Limited Concurrent User CAL | 10 |

Žemiau lentelėje pateikti esamų IS NAV naudotojų aprašymai pagal veiklos pobūdį ir/ar komandas.

Lentelė „IS NAV naudotojai“.

|  |  |  |
| --- | --- | --- |
| **Komanda** | **Naudotojų kiekis** | **Komandos atsakomybių aprašymas** |
| Apskaitos kompetencijų centras (AKC) | 3 | Duomenų peržiūra, analizė, NAV naudotojų konsultavimas. |
| Turto apskaitos komanda (TAK) | 6 | Darbas su ilgalaikiu ir trumpalaikiu turtu, IFRS16 ir kelionių dokumento moduliu, pirkimo ir pardavimo sąskaitomis. |
| Ataskaitų ir atsiskaitymų apskaitos komanda (AAAK) | 5 | Darbas su pirkimo/pardavimo dokumentais, bankų apskaita. |
| Finansų planavimo komanda (FPK) | 5 | Sąskaitų plano, DK įrašų, pirkėjų/tiekėjų knygos įrašų peržiūra - be teisių atlikti įrašus. |
| Administravimo komanda (AK) | 2 (+1) | Sutarčių įvedimas į NAV. |
| Turto valdymo ir priežiūros komanda (TVPK) | 1 | Prieiga prie kelionių dokumento modulio, kelionės lapų informacijos suvedimas. |
| Darbo užmokesčio komanda (EY) | 3 | Sąskaitų plano, DK įrašų, DK žurnalai |
| Pirkimų komanda | 2 | Pirkimo sutarčių valdymas |

## D365BC (ALNA HR Office) NAUDOTOJŲ APRAŠYMAS

|  |  |  |
| --- | --- | --- |
| **Komanda** | **Naudotojų kiekis** | **Komandos atsakomybių aprašymas** |
| Žmonių ir kultūros komanda (ŽKK) | 7 | Personalo valdymo dalis. |
| Darbo užmokestis | 3 | DU modulio prieigas/ pilnas teises turi ir operacijas atlieka. |

## NAV 2016 APSKAITOMI VEIKLOS PROCESAI

D365BC versijoje turi būti užtikrinti visi šiuo metu NAV 2016 apskaitomi veiklos procesai, jų lydintis dokumentai bei ataskaitos:

* Ilgalaikio turto apskaita (Operacijos, įskaitant lydinčius dokumentus: Pirkimas, Nebaigta statyba, Nusidėvėjimas, Vertės didinimas/mažinimas (aktas), Vertės sumažėjimas (sprendimas), Pardavimas (SF), Turto priėmimas-perdavimas (aktas), Inventorizacija (aktas, aprašas, sutikrinimo žiniaraštis), Įvedimas į eksploataciją (aktas), Nurašymas (aktas); finansinės/mokestinės/reguliacinės apskaitos palaikymas vienai IT kortelei); dotacijų apskaita susijusi su ilgalaikiu turtu;
* Trumpalaikio turto apskaita (Operacijos, įskaitant lydinčius dokumentus: Pirkimas (Pirkimų paraiška, pirkimų užsakymas), Pajamavimas, Nurašymas (aktas), Pardavimas (SF), Turto priėmimo-perdavimo (aktas), Atsargų vertės sumažėjimas (skaičiavimas ir aktas), Trumpalaiki turto inventorizacija (aktas, aprašas, sutikrinimo žiniaraštis); Atsargų rezervacijos; Atsargų operacijos tarp sandėlių/už turtą atsakingų asmenų;
* Mažaverčio turto apskaita;
* Kuro apskaita;
* Pirkėjų skolos, įskaitant galimybę suformuoti Skolų suderinimo aktą. Pirkėjų vertės sumažėjimo skaičiavimas ir aktas;
* Atskaitingų asmenų operacijų apskaita;
* Piniginių operacijų apskaita, įskaitant integraciją su bankais;
* Būsimų laikotarpių sąnaudų apskaita;
* Atidėjimų apskaita;
* Ilgalaikių / Trumpalaikių įsipareigojimų apskaita;
* Dotacijų ir subsidijų apskaita;
* Pirkimo sutarčių įsipareigojimų apskaita;
* Mokesčių apskaita;
* Tiekėjų skolų apskaita, įskaitant galimybę priskaityti, registruoti delspinigius bei turėti galimybę suformuoti Skolų suderinimo aktą;
* Nepagrindinės veiklos Pardavimų apskaita, įskaitant lydinčius dokumentus;
* IFRS16 apskaita;
* Biudžeto sekimas (2-3 dimensijų apimtyje);
* Užbalansinė apskaita.

# FUNKCINIŲ REIKALAVIMŲ APRAŠYMAS

## BENDRIEJI ERP SISTEMOS FUKCINIAI REIKALAVIMAI

1. Visi diegiami D365BC moduliai turi būti tarpusavyje susiję ir integruoti: informacijos pakeitimai, įvedus duomenis viename modulyje, turi atsispindėti visuose su juo susijusiuose moduliuose, turi būti užtikrintas informacijos vienkartinio įvedimo principas ir išvengta bet kokios informacijos dubliavimo.
2. Sistemos vartotojų sąsajos turi būti lietuvių kalba.
3. Sistemos nustatymai turi būti laisvai konfigūruojami, atsižvelgiant į LR norminių teisės aktų bei Bendrovės poreikių pakeitimus, išsaugant visą istorinę informaciją.
4. Sistemoje turi būti numatyta lanksti paieška pagal vartotojo įvedamus duomenis, pasirinktus parametrus, filtravimas pagal laukų kombinaciją, panaudojant logines išraiškas ir intervalus, bei rūšiavimas pagal pasirinktus parametrus.
5. Sistemoje turi būti galimybė išsaugoti dažnai naudojamas puslapio laukų filtrų kombinacijas kaip atskirus tų puslapių rodinius.
6. Sistemoje turi būti numatyta galimybė vartotojams nustatyti skirtingo priėjimo lygius (priėjimas prie duomenų), skirtingas teises (vartotojo veiksmai) ir nevienodą priėjimą prie modulių (prie vieno, tam tikrų ar visų modulių).
7. Sistemoje turi būti numatyta galimybė parengti informaciją elektroniniu formatu (pavyzdžiui, HTML, ffdata, xlsx, .docx, txt ir kt.). Sistema turi būti suderinta su Microsoft programomis (pvz.: MS Excel, MS Word), naudojant Clipboard funkcionalumą.
8. Sistemoje turi būti numatyta galimybė:
   1. sukurti neribotą skaičių ataskaitinių periodų;
   2. periodų uždarymo/atidarymo funkciją gali vykdyti darbuotojas, kuriam yra suteiktos atitinkamos teisės.
9. Sistemoje turi būti lanksčios atvirų periodų valdymo priemonės, leidžiančios turėti skirtingus atvirus periodus skirtingiems vartotojams.
10. Sistema turi užtikrinti galimybę automatiškai fiksuoti įrašo sukūrusio / modifikavusio vartotojo ID, dieną, laiką. Visi užregistruoti sistemos įrašai gali būti koreguojami tik reversinių įrašų pagalba.
11. Sistema turi neriboti vienu metu dirbančių vartotojų skaičiaus (leistiną vartotojų skaičių gali įtakoti tik turimos licencijos).
12. Sistemoje turi būti galimybė vykdyti duomenų importą ir eksportą, naudojant žinomiausius duomenų apsikeitimo formatus (pvz.: TXT, XLSX, XML rinkmenos).

## REIKALAVIMAI INTEGRACIJOMS

1. Žemiau lentelėje aprašytos integracinės sąsajos su kitomis vidinėmis Užsakovo sistemomis, kurios turi būti sukurtos Projekto ar/ir Sutarties metu. Diegėjas atsakingas už sąsajų sukūrimą D365BC IS apimtyje.
2. Diegėjas gali siūlyti alternatyvius žemiau pateiktų integracinių sąsajų realizavimo būdus (technologijas, apimtis ir kt.), jeigu jie niekaip nedarytų neigiamos įtakos Projekto tikslui, uždaviniams ir galutiniams rezultatams bei neprieštarautų viešuosius pirkimus reglamentuojančių teisės aktų reikalavimams. Pasiūlytas alternatyvus integracijos realizavimo būdas turi užtikrinti lygiavertę ar geresnę sąsajos greitaveiką, aukštą prieinamumą, plečiamumą, palaikymą ir saugumą. Kiekvienas siūlomas alternatyvus integracijos realizavimo būdas turi būti suderinamas su Užsakovu ir duomenų teikėju (IS valdytoju/ tvarkytoju).
3. Duomenų mainai turi būti vykdomi naudojant žiniatinklio paslaugas ar lygiavertes technologijas, SOAP, HTTP (RESTfull) ar lygiavertį protokolą. Esant objektyvioms priežastims (pvz: neegzistuoja išorinės sistemos žiniatinklio sąsaja), galimos išimtys. Diegėjas su Užsakovu turi suderinti duomenų mainams naudojamas technologijas ir protokolą. Diegėjas turi atsižvelgti į patvirtintą Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymą Nr. T-36 „Dėl duomenų teikimo formatų ir standartų rekomendacijų patvirtinimo“ (aktuali redakcija).
4. Jei integracija realizuota WS pagrindu, duomenų patikrinimas turi vykti naudojant XML schemas (XSD).
5. Diegėjas turi užtikrinti, kad nebus pakenkta sistemos greitaveikai bei sutrikdytas jau veikiančių integracinių sąsajų veikimas.
6. Visos integracijos su Užsakovo vidinėmis sistemomis vykdomos tik per Užsakovo pateiktą integracijų platformą.
7. Diegėjas turi pateikti standartinį, Diegėjo vystomą ir prižiūrimą, sistemos API, kuris apima visas pagrindines sistemos funkcijas. API funkcionalumas plečiamas pagal poreikį, naudojant vystymui skirtas valandas.
8. **Naujai diegiamų integracijų lentelė (Detalės turi būti suderintos Analizė metu)**

| **Sistema** | **Kryptis** | **Duomenys** |
| --- | --- | --- |
| Dokumentų valdymo sistema (DVS) | Gauti | 1. Tiekėjo kortelės duomenis (Master data); 2. Finansinių dokumentų susijusių su sutarčių vykdymu integracija. |
| Teikti | 1. DVS turi teikti patvirtintų pirkimo sutarčių duomenis į D365BC; 2. DVS turi teikti patvirtintų pirkimo sąskaitų duomenis į D365BC. |
| Turto Valdymo Sistema (TVS) | Gauti | 1. Tiekėjo, Atsargų/Paslaugų informacija (Master data); 2. Ilgalaikio turto klasifikatoriaus duomenų integracija; 3. Pirkimo Sutarčių (antraštė ir eilutės) informacijos duomenų integracija. |
| Teikti, Gauti | 1. Atsargų judėjimo (pajamavimo, perkėlimo, nurašymo) operacijų duomenų integracija. |
| Integracija su Alna HR Office | Teikti | 1. Darbuotojo ir Atsakingo kortelės duomenis (Master data); 2. Priskaitytų DU, mokesčių, mokėjimų agreguotų sumų duomenų integracija. |
| SABIS | Gauti | 1. VŠT išrašomų pardavimo sąskaitų duomenų integracija. |
| CRM | Teikti | 1. Pirkėjo kortelės duomenis (Master data); 2. Nereguliuojamų paslaugų pardavimai. |
| Gauti | 1. Paslaugų kortelės duomenis (Master data). |

# NEFUNKCINIAI REIKALAVIMAI SISTEMAI

## REIKALAVIMAI REIKALAVIMŲ ĮGYVENDINIMUI

1. Diegėjas privalo realizuoti visus šioje TS pateiktus reikalavimus. Reikalavimai gali būti keičiami, koreguojami, kai tai yra suderinama su Užsakovu ir atitinka šiame skyriuje pateiktas sąlygas.
2. Įdiegus ir Diegėjui pristačius standartinius modulius gali būti nustatomi nauji papildomi reikalavimai ir jų įgyvendinimas turi būti atliekamas iš numatyto rezervo pagal šios specifikacijos skyriaus “6.4.8 Reikalavimai papildomoms paslaugoms ir nenumatytiems reikalavimams” reikalavimus.
3. Šiame dokumente vartojami terminai „turi būti / turėti / veikti / užtikrinti / leisti / atitikti“, „turi turėti galimybę“, „turi būti galima“ yra lygiaverčiai ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą ir suteikti atitinkamas paslaugas. Funkcionalumas, kuris yra nurodytas būsimuoju laiku („bus“, „leis“, „apims“) nurodo siekiamą įgyvendinti būseną ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą.
4. Užsakovas gali prašyti ir/ar Diegėjas gali siūlyti alternatyvų atskiro specifikacijos reikalavimo įgyvendinimo būdą arba reikalavimo įgyvendinimo iškeitimą į lygiavertį funkcionalumą, kuris niekaip neigiamai neturėtų įtakos Projekto tikslui, uždaviniams ir galutiniams rezultatams bei neprieštarautų pirkimus reglamentuojančių teisės aktų reikalavimams. Kiekvienas siūlomas alternatyvus ar reikalavimą keičiantis funkcionalumas turi būti suderinamas su VŠT bei tvirtinimas reikalavimo pakeitimo, tikslinimo protokolu. Reikalavimo keitimo į lygiavertį funkcionalumą atveju kuomet pakeitimą inicijuoja diegėjas, Diegėjas turės pateikti raštišką pagrindimą, apimantį pakeitimo poveikio ir kritiškumo aprašymą, pagrindžiant, kad pakeitimas neįtakoja viso D365BC sistemos funkcionalumo. Taip pat turi būti atliktas iškeičiamo funkcionalumo vertinimas pagal laiko sąnaudas (detalizuojamos iškeičiamo funkcionalumo realizavimo laiko sąnaudos ir pateikiamos naujo funkcionalumo realizavimo laiko sąnaudos). Kitu atveju, kai pakeitimą inicijuoja Užsakovas, Užsakovas kreipiasi į Diegėją dėl funkcionalumo vertinimo laiko sąnaudų, bei suderina ir protokolu patvirtina funkcionalumo pakeitimą. Alternatyvių specifikacijos reikalavimų įgyvendinimui turi būti taikoma paslaugų teikimo reglamente apsibrėžta pokyčių valdymo procedūra.
5. Diegėjui pasiūlius ir suderinus su Užsakovu projekto paslaugų teikimo reglamente projektas gali būti įgyvendintas iteraciniu-inkrementiniu informacinės sistemos kūrimo būdu, taikant gerąsias „Agile“ programinės įrangos kūrimo praktikas.
6. Pasirašius paslaugų teikimo sutartį bendru sutarimu (esant pagrindimui ir Užsakovo pritarimui) turi būti tikslinamas ir detalizuojamas projekto veiklų grafikas.
7. Projekto terminas gali būti pratęstas ne daugiau kaip du kartus po 2 mėnesius. Projekto termino pratęsimui turi pritarti abi projekto šalys (Paslaugų teikėjas ir Užsakovas) nurodant konkrečias ir argumentuotas priežastis dėl kurių reikalingas projekto termino pratęsimas (pvz. projekto apimties pasikeitimas).
8. Sistema turi užtikrinti, kad vieno vartotojo vykdomos operacijos (įskaitant didelio resursų poreikio funkcijos) nepaveiktų kitų vartotojų sistemos atsako laiko, darbo našumo ar bendros sistemos veiklos.

## REIKALAVIMAI SAUGUMUI IR SAUGOS ARCHITEKTŪRAI

### Reikalavimai saugą reglamentuojančių teisės aktų taikymui

1. Pagrindiniai saugą (tiek programinės įrangos, tiek duomenų) reglamentuojantys teisės aktai (aktualios redakcijos), kuriais turi būti vadovaujamasi diegiant D365BC IS yra šie:
   1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (BDAR)), saugumo valdymo standartas LST ISO/IEC 27001:2017 „Informacinės technologijos. Saugumo metodai. Informacijos saugumo valdymo sistemos. Reikalavimai“, LST ISO/IEC 27002:2017 „Informacinės technologijos. Saugumo metodai. Informacijos saugumo kontrolės priemonių praktikos nuostatai“ ir ISO/IEC 27701:2019 „Saugumo metodai – ISO/IEC 27001 ir ISO/IEC 27002 papildymas dėl privatumo valdymo – Reikalavimai ir gairės“;
   2. LR asmens duomenų teisinės apsaugos įstatymas;
   3. LR kibernetinio saugumo įstatymas;
   4. Techniniai valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimai, patvirtinti LR vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;
   5. Bendrųjų elektroninės informacijos saugos reikalavimų aprašas, patvirtintas LR Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
   6. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“.

### Reikalavimai duomenų saugai

1. Duomenų sauga turi būti užtikrinama:
   1. užtikrinant duomenų konfidencialumą, vientisumą ir prieinamumą (angl. CIA triad);
   2. Visi saugomi ir perduodami duomenys turi būti šifruojami (ne žemesniais nei AES-256, TLS 1.2/1.3 standartais).
   3. registruojant D365BC IS naudotojų atliekamus veiksmus su duomenimis.
   4. sukuriant priemones, sudarančias galimybes D365BC IS administratoriui patikrinti D365BC IS naudotojų veiksmus (D365BC IS naudotojų stebėsenos sistema);
   5. numatant apsaugos nuo atsitiktinio duomenų ištrynimo (pvz., perspėjimai apie numatomą duomenų ištrynimą) priemones;
   6. darbui su moduliais D365BC IS naudotojus suskirstant į grupes pagal duomenų tvarkymo pobūdį, kai kuriems iš jų suteikiant specialiąsias teises (roles) atlikti tam tikrus tvarkymo veiksmus.
2. D365BC IS naudotojų grupių ir rolių aprašymai turi būti su Užsakovu suderinti ir sukonfigūruoti standartinių modulių diegimo etape;
3. Sistema turi neleisti prisegti potencialiai nesaugių, galinčių automatiškai pasileisti (angl. self-executive) failų.

### Reikalavimai auditavimui

1. Turi būti vykdomas D365BC IS komponentų funkcionalumo naudojimo (naudotojų atliekamų veiksmų) auditavimas.
2. Rekomenduojami informacijos saugojimo momentai:
   1. vartotojo autentifikavimasis (prisijungimas) ir darbo sesijos pabaiga sistemoje;
   2. įvairių parametrų keitimas;
3. Atliekant auditavimo įrašo išsaugojimą duomenų bazėje, turi būti kaupiama:
   1. kas atliko veiksmą (vartotojas);
   2. kada atliko veiksmą (data, laikas);
   3. kokius duomenis atnaujino;
   4. kokius duomenis įterpė;
   5. kokius duomenis pašalino;
4. Turi būti audituojami integracinėmis sąsajomis siunčiamų / gaunamų duomenų momentai, išsaugant informaciją:
   1. iš kokios sistemos, registro ar duomenų bazės gaunami duomenys;
   2. į kokią sistemą, registrą ar duomenų bazę siunčiami duomenys;
   3. duomenų gavimo/siuntimo data ir laikas;
   4. siųsti / gauti duomenys (jeigu tam yra poreikis);
5. Administravimo priemonėmis turi būti galimybė atlikti audito įrašų analizę (paiešką, filtravimą pagal įvairius parametrus).
6. Audito įrašų saugojimo laikotarpis 180 d.
7. Audito įrašai turi būti apsaugoti nuo klastojimo ar neteisėto ištrynimo.

### Reikalavimai rezervinių kopijų darymui, atstatymui, sistemos stebėjimui ir naujinimui

1. Diegėjas turi apmokyti ir suteikti visą reikalingą informaciją, kad Užsakovo sistemos administratorius galėtų konfigūruoti ir savarankiškai atlikti rezervinių kopijų darymą ir atstatymą.
2. Diegėjas turi apmokyti ir suteikti visą reikalingą informaciją, kad Užsakovo sistemos administratorius galėtų tinkamai stebėti sistemai siūlomus automatinius atnaujinimus, klaidų taisymus ir suplanuoti/atlikti jų automatizuotą įdiegimą.
3. Diegėjas turi užtikrinti rezervinių kopijų darymą ir saugojimą 28 dienas. Turi būti galimybė atstatyti aplinkos kopiją į bet kurį konkretų praėjusių 28 dienų laiko momentą.

### Reikalavimai asmens duomenų saugumo užtikrinimui

PRIEIGŲ VALDYMAS.

1. Sistemoje turi būti užtikrinta, kad asmens duomenis galėtų tvarkyti tik tie asmenys (naudotojai), kuriems suteiktos atitinkamos rolės ir prieigos teisės.
2. Naudotojų prisijungimas turi būti atliekamas naudojant Užsakovo Microsoft Entra ID.
3. Naudotojų prieigos lygiai turi būti priskirti, atsižvelgiant į „mažiausių privilegijų“ (būtina darbui / žinoti) principą ir kiekvieno asmens funkcijas bei pareigas, siekiant užkirsti kelią neleistinam duomenų tvarkymui ar prieigai. Taip pat turi būti galimybė stebėti ir audituoti prieigos kontrolės mechanizmus. Be to, privalo būti įdiegtas saugus naudotojų autentifikacijos būdas.

DUOMENŲ MINIMIZAVIMAS.

1. Sistemoje turi būti renkamas minimalus tinkamų ir adekvačių (proporcingų) asmens duomenų kiekis, kurio pakaktų nustatytiems duomenų tvarkymo tikslams pasiekti.
2. Asmens duomenų kategorijų ir rūšių sąrašas turi būti suderintas Projekto metu.

DUOMENŲ TIKSLUMAS.

1. Sistema turi užtikrinti, kad joje tvarkomi asmens duomenys būtų tikslūs, aktualūs ir prireikus būtų galimybė juos atnaujinti.
2. Sistemoje turi būti galimybė ištaisyti arba ištrinti asmens duomenis, kurie nėra tikslūs.

DUOMENŲ NUASMENINIMAS IR PSEUDOMIZAVIMAS.

1. Sistemoje turi būti galimybė automatizuotu būdu pagal nustatytas taisykles nuasmeninti arba pseudonimizuoti visus ar konkrečius pasirinkto asmens duomenis (jų kategorijas). Atliekant šią funkciją, turi būti išlaikomas duomenų vientisumas. Taisyklės turės būti suderintos Projekto metu. Be to, duomenų nuasmeninimo ir pseudonimizavimo metodai turi užtikrinti, kad duomenų subjektas ne(be)būtų atpažįstamas.

SUSIPAŽINIMAS SU DUOMENIMIS (DUOMENŲ IŠRAŠAS).

1. Sistemoje turi būti galimybė parengti ir automatiškai generuoti tvarkomų asmens duomenų išrašą. Šis išrašas turi būti pateikiamas susistemintu, dažniausiai naudojamu ir kompiuterio skaitomu formatu (pvz., CSV, XML). Eksportuojami duomenys turi būti paruošti taip, kad būtų patogu juos atspausdinti ar pateikti asmeniui susipažinimui su savo duomenimis el. būdu.

DUOMENŲ IŠTRYNIMAS, IŠTAISYMAS IR APRIBOJIMAS.

1. Sistemoje turi būti galimybė pagal nustatytus duomenų saugojimo terminus (sąlygas) automatiniu ir rankiniu būdu nuasmeninti asmens duomenis, kurių nereikia tolesniam duomenų tvarkymo tikslui ar kurie turi būti sunaikinti, įgyvendinant „teisę būti pamirštam“.
2. Taip pat turi būti galimybė ištaisyti neteisingus duomenis arba apriboti duomenų tvarkymą. Tvarkymo apribojimo funkcija turi užtikrinti, kad duomenys nebūtų tvarkomi, išskyrus jų saugojimą.

DUOMENŲ SAUGOJIMO TRUKMĖ.

1. Sistema turi turėti funkcionalumą tvarkyti asmens duomenų saugojimo terminus ir suėjus nustatytam terminui automatiniu būdu ištrinti arba nuasmeninti asmens duomenis.

Turi būti sudaryta galimybė stebėti saugojimo laikotarpius ir juos keisti pagal poreikį, nustatant konkrečias sąlygas (pvz., data, mėnesis, diena, sąlyga / aplinkybė). Pažymėtina, jog duomenys neturi būti ištrinti ar nuasmeninti, jei jų tvarkymui yra nustatytas duomenų tvarkymo tikslas ir duomenų tvarkymo teisinis pagrindas (teisėta duomenų tvarkymo sąlyga), nurodantys, jog duomenys turi būti tvarkomi (saugomi) ir negali būti ištrinti arba nuasmeninti.

AUDITAVIMAS.

1. Sistemoje turi būti užtikrinta galimybė registruoti ir saugoti visus reikšmingus duomenų tvarkymo veiksmus, įskaitant naudotojų autentifikaciją (prisijungimo ir atsijungimo laiką, naudotojo ID, IP adresą, autentifikacijos būdą), duomenų peržiūros veiksmus (kas, kada ir kokius duomenis peržiūrėjo, iš kokio įrenginio ar tinklo), duomenų pakeitimus (kas, kada ir kokius konkrečius duomenis įrašė, redagavo ar pašalino, įskaitant vertės pokytį, jei įmanoma), administracinius veiksmus (konfigūracijos pakeitimus, naudotojų teisių suteikimą ar keitimą, audito žurnalų prieigą), bei failų valdymą (kas, kada ir kokius failus įkėlė ar atsisiuntė). Visi šie įrašai turi būti saugomi saugioje, nuo modifikavimo apsaugotoje vietoje, nustatytą laikotarpį ir turi būti prieinami auditavimui bei kibernetinio saugumo incidentų tyrimui, vadovaujantis galiojančiais teisės aktais.
2. Audito žurnaliniai įrašai turi būti saugomi ne trumpiau nei 6 mėnesius, o administratoriams turi būti suteikta galimybė peržiūrėti, eksportuoti ir analizuoti šiuos įrašus.

DUOMENŲ ŠIFRAVIMAS.

1. Visi asmens duomenys, saugomi Sistemoje ir perduodami tarp naudotojų bei Sistemos, turi būti apsaugoti naudojant saugius šifravimo protokolus, užtikrinant, kad duomenys būtų apsaugoti nuo neteisėtos prieigos.

DUOMENŲ TVARKYMO VIETA.

1. Sistemoje turi būti užtikrinta, kad asmens duomenys būtų saugomi ir tvarkomi tik Europos Ekonominėje Erdvėje arba trečiosiose valstybėse (teritorijose), dėl kurių asmens duomenų apsaugos lygio Europos Komisija yra priėmusi tinkamumo sprendimą BDAR 45 straipsnio nustatyta tvarka.

PRITAIKYTOJI IR STANDARTIZUOTOJI DUOMENŲ APSAUGA.

Sistemoje turi būti įgyvendinti pritaikytos duomenų apsaugos ir standartizuotosios duomenų apsaugos reikalavimai informacines sistemos gyvavimo cikle.

## REIKALAVIMAI DUOMENŲ MIGRAVIMUI

1. Diegėjas turi atlikti visų sukauptų NAV2016 duomenų migravimą, išskyrus tuos, kurie prarado savo aktualumą ir gali būti pašalinti, kas būtų suderinta projekto metu.
2. Diegėjas, prieš atlikdamas duomenų migravimą, turi pateikti ir suderinti duomenų migravimo procedūros aprašą/planą (kada, kas už ką atsako, duomenų tikrinimo principai, ir pan.). Atlikus duomenų migravimą Diegėjas turi pateikti duomenų migravimo ataskaitą.
3. Duomenų migravimas turi būti vykdomas tiek kartu kiek aprašyta punkte „3.1 Perkamų paslaugų aprašymas“, užtikrinant duomenų korektiškumą ir vientisumą sistemoje. Diegėjui neužtikrinus migruotų duomenų aukštos kokybės, atlieka pakartotinį migravimą savo sąskaita.

## REIKALAVIMAI PASLAUGŲ TEIKIMUI

### Reikalavimai dokumentacijai ir jos derinimui

1. Visa dokumentacija turi būti parengta laikantis bendrinės lietuvių kalbos taisyklių. Dokumentacija, kurioje nėra aprašomi veiklos procesai ir funkcijos (architektūros sprendimai, diegimo ir administravimo instrukcijos ir pan.), gali būti rengiama anglų kalba.
2. Visi Diegėjo parengti dokumentai turės būti suderinti su Užsakovu. Detalūs dokumentų derinimo principai turės būti pateikti ir suderinti Diegėjo parengtame Paslaugų teikimo reglamente.
3. Reikalavimai rezultatų pateikimo ir derinimo terminams:
   1. Tikslus dokumentų pateikimo terminas (veiklų planas) turi būti sutartas Paslaugų teikimo reglamente.
4. Užsakovas įsipareigoja pateikti pastabas derinimui pateiktiems dokumentams (iki 20 puslapių) tokiais terminais:
   1. pirma versija – per 5 darbo dienas ar kitą sutartą terminą,
   2. po pastabų pataisyta dokumento versija – per 3 darbo dienas ar kitą sutartą terminą.
5. Diegėjas dokumentus tikslinta ir teikia ne ilgiau kaip per 10 darbo dienų nuo pastabų gavimo dienos.
6. Diegėjo rezultatai derinami su Užsakovu ne daugiau kaip 2 (dviem) iteracijomis, jeigu nesutarta kitaip.
7. Užsakovas turi teisę per derinimui skirtus terminus atsisakyti teikti pastabas pirmai dokumento versijai, jeigu ji nėra tinkama derinimui ir pastabų teikimui:
   1. Dokumente pateikta ne visa apimtis vertikaliai, t. y. nepateikti visi būtini tokiam dokumentui pateikti skyriai ir dalys.
   2. Dokumente pateikta ne visa apimtis horizontaliai, t. y. dokumentas neapima visų D365BC IS modulių ar funkcijų, kurie (-ios) turi būti šiame dokumente.
8. Diegėjo pataisyti dokumentai turi būti teikiami su matomais pakeitimais („track changes“ funkcija).
9. Su Užsakovu suderinti dokumentai turi (gali) būti keičiami vėlesnių etapų metu, jeigu yra vykdomi kuriamos informacinės sistemos pakeitimai, atsižvelgiant į priėmimo testavimo bei Intensyvaus palaikymo po IS paleidimo į gamybą rezultatus, kitas projekto veiklas ir aplinkybes, kurios susijusios su pateiktos dokumentacijos turiniu. Projekto dokumentacija turi būti aktualizuojama (atnaujinama) ir galutinės versijos pateiktos su Užsakovu suderintais terminais bet ne vėliau kaip iki galutinio priėmimo perdavimo akto pateikimo dienos.
10. Dokumentų preliminarios ir galutinės versijos turi būti pateiktos elektroniniu (MS Word arba kitu su Užsakovu suderintu redagavimui tinkamu formatu), siunčiant el. paštu.
11. Turi būti vykdomas pateikiamų dokumentų versijavimas (versijų kontrolė).

### Reikalavimai demonstracijoms

1. Iki priėmimo testavimo etapo pradžios VŠT turi būti pademonstruotas **perkeltų** funkcionalumų į D365BC IS veikimas, išskyrus tą funkcionalumą, kuris bus suderintas kaip nedemonstruotinas.
2. Demonstracijų tikslas – supažindinti VŠT su diegiama programine įranga bei gauti atsiliepimus dėl įdiegto (kuriamo) funkcionalumo.
3. Pastabos (atsiliepimai) gali būti išsakomos pakartotinai priėmimo testavimo etape, jeigu į jas nebus atsižvelgta iki pastarojo etapo.
4. Demonstracijų metu išsakomi atsiliepimai (pastabos) turi būti registruojami susitikimo protokoluose ar kita sutarta forma (pavyzdžiui, specializuotoje klaidų registravimo ir sekimo sistemoje).
5. Funkcionalumo demonstraciją turi vykdyti Diegėjas, o VŠT atstovai turi teikti atsiliepimus.

### Reikalavimai priėmimo testavimui

1. Turi būti atliktas paruoštos D365BC IS priėmimo testavimas.
2. Testavimo tikslai:
   1. įsitikinti, kad yra įgyvendinti visi funkciniai ir nefunkciniai specifikacijos reikalavimai;
   2. įsitikinti, kad reikalavimų įgyvendinimas atliktas tinkama apimtimi;
   3. nustatyti ar reikalavimų įgyvendinimas tenkina VŠT ir kitas suinteresuotas šalis;
   4. identifikuoti ir užregistruoti funkcionalumo klaidas, problemas, trūkumus (angl. *bugs*).
3. Turi būti atlikti šie testavimai:
   1. vidinis testavimas. Vidinius atskirų komponentų testavimus Diegėjas turi atlikti nedalyvaujant VŠT atstovams, tačiau turi pateikti tokio testavimo įrodymus – vidinio testavimo ataskaitą ir nustatytų neatitikimų sąrašą. Vidinis testavimas turi būti atliktas D365BC IS Vystymo aplinkoje;
   2. priėmimo testavimas (angl. *acceptance testing*). Šis testavimas turi būti atliekamas VŠT su Diegėjo atstovų aktyviu palaikymu (reakcijos laikas iki 1val.), ir kitoms suinteresuotoms šalims. Šio testavimo metu turi būti tikrinamos visos Užsakovo procedūros paruoštoje sistemoje. Priėmimo testavimo veiklos turi būti vykdomos remiantis apibrėžta priėmimo testavimo metodika ir rekomendacijomis (rengia Diegėjas). ir priėmimo testavimo scenarijais (rengia Užsakovas).
4. Atlikti testavimai turi užtikrinti, kad modernizuota D365BC IS yra tinkama etapui Intensyvus palaikymas po IS paleidimo į gamybą. .
5. Testavimų metu turi būti vykdomas identifikuotų klaidų, problemų ir trūkumų registravimas. Už registravimą atsakingas Užsakovas, o už ištaisymą sutartu laiku- Diegėjas.
6. Diegėjas turės užtikrinti, kad priėmimo testavimo metu D365BC IS būtų pakankamai testavimo duomenų, kurie leistų visiškai ištestuoti modernizuotos D365BC IS funkcionalumus.
7. Priėmimo testavimas bus užbaigiamas, kai bus tenkinami testavimo metodikoje įvardinti testavimo priėmimo kriterijai.
8. Užsakovas yra atsakingas už trečiųjų šalių sistemų atstovų savalaikį įtraukimą į integracijų testavimą.

### Reikalavimai diegiamoms aplinkoms

1. Turi būti įdiegtos šios D365BC IS aplinkos:
   1. **Produkcinė (PROD)** – naudojama visą D365BC IS eksploatavimo laikotarpį;
   2. **Testavimo (TEST)** – naudojama visą D365BC IS eksploatacijos laikotarpį ir skirta išimtinai VŠT darbuotojams testuoti veikiančius procesus su skirtingais testiniais duomenimis. Naujų funkcionalumų pakeitimai čia sudiegiami priėmimo testavimui iki jų diegimo į produkcinę aplinką.
   3. **Vystymo (DEV)** - naudojama visą D365BC IS eksploatacijos laikotarpį ir skirta naujiems funkcionalumas vystyti ir testuoti prieš įdiegiant į testinę aplinką.

### Reikalavimai Intensyvus palaikymas po IS paleidimo į gamybą (Hypercare)

1. Turi būti atliktas D365BC Intensyvus palaikymas po IS paleidimo į gamybą.
2. Intensyvaus palaikymo po IS paleidimo į gamybą tikslai:
   1. užtikrinti D365BC IS kokybę;
   2. išbandyti gamybinę D365BC IS komponentų konfigūraciją;
   3. identifikuoti ir pašalinti etapo metu pastebėtus defektus;
   4. stabilizuoti darbinės aplinkos konfigūraciją, atsižvelgiant į projekto metu sukauptą patirtį.
3. Intensyvaus palaikymo po IS paleidimo į gamybą veiklas Diegėjas turės vykdyti pagal su VŠT atstovu suderintą planą ir Diegėjo sudarytą metodiką bei scenarijus.
4. Diegėjas, iki etapo pradžios, privalo paruošti D365BC IS Produkcinę (PROD) aplinką darbui:
   1. atlikti D365BC IS komponentų konfigūravimą, kad visi dalyviai turėtų galimybę prisijungti prie D365BC IS iš savo darbo vietų.
   2. sumigruoti visus būtinus D365BC IS duomenis bei pašalinti perteklinius (nereikalingus) duomenis, taip pat privalo užtikrinti, kad visi duomenys D365BC IS būtų integralūs.
5. Diegėjas privalo užtikrinti D365BC IS veikimą viso Intensyvaus palaikymo po IS paleidimo į gamybą bei Garantijos metu.
6. Intensyvus palaikymas po IS paleidimo į gamybą yra baigiamas, kai tenkinami priėmimo kriterijai, kurie pateikiami metodikoje.
7. Diegėjas turi paruošti ir suderinti Intensyvaus palaikymo po IS paleidimo į gamybą užbaigimo ataskaita, kurios pagrindu priimamas sprendimas pereiti prie naudotojų darbo PROD aplinkoje (su kai kuriomis nekritinėmis klaidomis arba be jų).

### Reikalavimai mokymams

1. Diegėjas turi atlikti D365BC IS naudotojų mokymus. Turi būti apmokyti:
   1. VŠT darbuotojai darbui su D365BC IS procesais pagal Veiklos procesus;
   2. VŠT administratorius darbui su D365BC IS administravimo komponentais, didelių duomenų platforma, integracijų posisteme, kitų komponentų administravimo funkcionalumu;
2. Iš viso turi būti atlikti ne mažiau kaip 11 mokymų susitikimų, jei nėra suderinta kitaip.
3. Mokymai vedami lietuvių kalba VŠT patalpose ir VŠT darbo valandomis. Mokymai gali būti vykdomi ir nuotoliniu būdu, jei taip buvo sutarta.
4. Diegėjas turi parengti ir suderinti mokymų planą, grafiką ir mokymų medžiagą.
5. Turi būti parengtos D365BC IS administravimo instrukcijos.
6. Papildomai užsakomam funkcionalumui turi būti parengtos D365BC IS naudotojų instrukcijos.

### Reikalavimai garantinei priežiūrai

1. Diegėjas turi užtikrinti Projekto metu sukurto ir įdiegto D365BC IS funkcionalumo garantinę priežiūrą bei visų šios Specifikacijos įgyvendinimo metu suteiktų paslaugų rezultatų (dokumentacijos, įdiegimo konfigūracijos, duomenų migravimo ir kt.) garantinę priežiūrą. Garantinė priežiūra turi būti vykdoma pagal su VŠT suderintą Paslaugų teikimo reglamentą.
2. Garantinės priežiūros terminas - **12 mėnesių** nuo galutinio priėmimo–perdavimo akto pasirašymo datos.
3. Garantinės priežiūros laikotarpiu lygiagrečiai turi būti vykdomos sistemos priežiūros, palaikymo ir vystymo paslaugos pagal suderintą paslaugų įkainį.
4. Garantinės priežiūros paslaugos apima sukurtos ir įdiegtos programinės įrangos sutrikimų šalinimą bei VŠT atsakingų asmenų konsultavimą dėl sutrikimų trikdžių.
5. Diegėjas turi vykdyti VŠT atsakingų asmenų konsultavimą D365BC IS veikimo, naudojimo bei tobulinimo klausimais. Konsultacijos turi būti teikiamos telefonu, el. paštu, naudojant priežiūros tarnybos (angl. *Help Desk*) programinę įrangą (turi būti suderinta ar naudojama VŠT programinė įranga ar programinę įrangą pateikia Diegėjas) ar atvykus į VŠT.
6. Programinės įrangos veikimo sutrikimu laikoma situacija, kai D365BC IS naudotojai dėl Diegėjo sukurtos programinės įrangos funkcionalumo trūkumų negali atlikti numatytų D365BC IS funkcijų (neveikia funkcija, neveikia sistema, neveikia integracinė sąsaja ir kt.) ar funkcijos veikia nekorektiškai.
7. Diegėjo reakcijos į sutrikimą laikas – ne ilgiau kaip **2 darbo valandos** nuo pranešimo apie sutrikimą gavimo sutartu būdu.
8. Programinės įrangos sutrikimų atstatymo trukmė:
   1. *Kritinių sutrikimų šalinimas* – ne ilgiau kaip **4 darbo valandos** nuo Diegėjo gauto pranešimo sutartu būdu. Jei sutrikimo per nurodytą laiką pašalinti negalima, kartu su Užsakovu sutariama dėl sutrikimo pašalinimo laiko; Kritinis sutrikimas – funkcijos ir / ar programinio komponento neveikimas, be galimybės reikiamą funkciją vykdyti ar D365BC IS paslaugą gauti alternatyviai.
   2. *Kitų sutrikimų šalinimas* – ne ilgiau kaip **40 darbo valandų** nuo Diegėjo gauto pranešimo sutartu būdu. Jei sutrikimo per nurodytą laiką pašalinti negalima, kartu su Užsakovu sutariama dėl sutrikimo pašalinimo laiko. Svarbus sutrikimas – neapibrėžtas funkcijos veikimas, kuris leidžia įvykdyti numatytą D365BC IS funkciją, tačiau naudotojui reikia atlikti papildomus, nenumatytus ar alternatyvius veiksmus;

### Reikalavimai papildomoms paslaugoms ir nenumatytiems reikalavimams

1. Užsakovas turi teisę ir galimybę (bet neįsipareigoja) nuo Sutarties įsigaliojimo dienos užsakyti papildomų paslaugų pagal Diegėjo pasiūlyme nurodytą valandinį įkainį. Papildomų paslaugų kiekis (apimtis) aprašyta 3.1 punkto Lentelėje „Atskirai užsakomos paslaugos“. Papildomos darbo valandos gali būti panaudotos paslaugų teikimo metu standartinių modulių modifikacijoms (vystymo), analizės, konsultacijoms, mokymams ar/ir kitoms nenumatytoms paslaugoms teikti.
2. Diegėjas įsipareigoja taikyti ne didesnį paslaugų atlikimo įkainį, negu įkainis, nurodytas pasiūlyme.
3. Sistemos vystymas – naujų poreikių analizė, projektavimas, funkcionalumų kūrimas arba keitimas, diegimas, atitinkamos dokumentacijos papildymas, Sistemos vystymas turi būti atliekamas pagal paruoštas ir su Užsakovu suderintas vystymo darbų specifikacijas (vystymo darbų užsakymus), nurodant suteikiamą paslaugų kainą, terminą, detalų diegiamo sprendimo aprašymą, diegimo eigą ir atsakomybes.
4. Papildomų paslaugų metu kuriamam funkcionalumui (ar modifikacijoms) taikomi šios Specifikacijos nefunkciniai reikalavimai bei Garantija, jeigu nesutariama kitaip.

### Reikalavimai IS priežiūros, palaikymo paslaugoms

1. Sistemos priežiūros ir aptarnavimo paslaugos skirtos D365BC IS tinkamam programinės įrangos veikimo užtikrinimui, D365BC IS sutrikimų šalinimui (po garantinės priežiūros paslaugų pabaigos), sistemos vystymui pagal Užsakovo poreikius ir procesų adaptacijai naujų arba pasikeitusių teisės aktų tinkamam išpildymui. Į šias paslaugas įeina tokios Diegėjo veiklos ir pareigos:
   1. *Programinės įrangos sutrikimų (Incidentas) šalinimas* – skubi pagalba, sutrikus sistemos ar ją sudarančių komponentų veikimui, net jei sistemos sutrikimas atsirado ne dėl Diegėjo kaltės – problemų diagnostika ir sistemos funkcionavimo atstatymas. Sistemos veikimo atstatymas skirstomas į 3 prioritetus, pagal svarbumą, kurie privalo būti pašalinti per atitinkamą laiką.
   2. *Konsultavimo paslaugos (Kreipinys)* - Užsakovo darbuotojų konsultavimas sistemos eksploatacijos, profilaktinės priežiūros ir panašiais klausimais.
   3. *Programinės įrangos veikimo kontrolė* – D365BC IS komponentų veikimo stebėjimas (apima sistemos stebėseną, išteklių kontrolę ir reagavimą į iš anksto nustatytus pokyčius) ir periodinių veiksmų atlikimas (kaip pvz. Gamintojo naujų versijų įdiegimas ir kita).
   4. *Programinės įrangos pakeitimų valdymas -* sistemos pakeitimai turi būti valdomi struktūruotai, iš anksto derinami su Užsakovu ir dokumentuojami, siekiant išvengti neigiamo poveikio sistemos stabilumui ir veiklai.
2. Reakcijos ir sprendimo laikas skaičiuojamas darbo valandomis (8:00–17:00), jeigu nėra susijęs su Kritinių sutrikimų šalinimu (punktas 128.1).
3. Diegėjo reakcijos į sutrikimą laikas – ne ilgiau kaip 2 darbo valandos nuo pranešimo apie sutrikimą gavimo sutartu būdu.
4. Programinės įrangos sutrikimų atstatymo trukmė:

|  |  |  |  |  |  |  |
| --- | --- | --- | --- | --- | --- | --- |
| **SLA reikalavimai (reakcijos / sprendimo laikai) Tiekėjui** | | | | | | |
| **Poveikis** | **Incidento reakcijos laikas (darbo val.)** | **Incidento sprendimo laikas (darbo val.)** | ***Kreipinio* reakcijos laikas (darbo val.)** | ***Kreipinio* vykdymo laikas (darbo val.)** | **Pasiekiamumas (%) mėn.** | **Sistemos veikimo laikas (darbo val.)** |
| Aukštas | 2 | 4 | 3 | 18 | 98% | 9x5 |
| Vidutinis, žemas | 2 | 40 | 4 | 32 | 98% | 9x5 |

* 1. *Kritinių* *sutrikimų šalinimas (*Aukštas poveikis*)* – ne ilgiau kaip **4 darbo valandos** nuo Diegėjo gauto pranešimo sutartu būdu. Jei sutrikimo per nurodytą laiką pašalinti negalima, kartu su Užsakovu sutariama dėl sutrikimo pašalinimo laiko; Kritinis sutrikimas – funkcijos ir / ar programinio komponento neveikimas, be galimybės reikiamą funkciją vykdyti ar D365BC IS paslaugą gauti alternatyviai.
  2. *Kitų sutrikimų šalinimas (*Vidutinis, žemas poveikis*)* - ne ilgiau kaip **40 darbo valandų** nuo Diegėjo gauto pranešimo sutartu būdu. Jei sutrikimo per nurodytą laiką pašalinti negalima, kartu su Užsakovu sutariama dėl sutrikimo pašalinimo laiko. Svarbus sutrikimas – neapibrėžtas funkcijos veikimas, kuris leidžia įvykdyti numatytą D365BC IS funkciją, tačiau naudotojui reikia atlikti papildomus, nenumatytus ar alternatyvius veiksmus;
  3. Sutrikimų registravimą turi būti galima atlikti telefonu, el. paštu, naudojant priežiūros tarnybos (angl. Help Desk) programinę įrangą. Sutrikimų šalinimo eigą turi būti galima stebėti priežiūros tarnybos (angl. Help Desk) programinėje įrangoje.
  4. Jei Diegėjas viršijo SLA dėl išskirtinių priežasčių, tai turi būti pagrįsta dokumentais ir suderinta su Užsakovu.
  5. Incidentas laikomas uždarytu, jei per 2 darbo dienas Užsakovas nepateikia pretenzijos.

1. Programinės įrangos veikimo kontrolės paslaugų reikalavimai:
   1. Diegėjo paslaugos turi apimti programinės įrangos atnaujinimų atsiuntimą ir įdiegimą, konfigūracijos keitimą pagal pasikeitusius veiksnius, kurie užtikrintų stabilų D365BC IS veikimą, saugumą ir našumą.
2. Į D365BC priežiūros ir palaikymo kas mėnesinį mokestį (kainą) turi būti įtrauktas reguliarus įstatyminių pakeitimų palaikymas:
   1. Sistemoje Diegėjas realizuos programinius pakeitimus ir patobulinimus, kurie būtini įgyvendinti visoms įmonėms privalomus LR teisės aktų pakeitimus, susijusius su LR įstatymais, Statistikos departamento, VMI ir mokestinės bazės (LR norminių teisės aktų) pokyčiais ir naujovėmis.
   2. Funkciniai atnaujinimai Užsakovui turi būti pateikti ne vėliau kaip po 30 (trisdešimt) kalendorinių dienų po LR įstatyminių teisės aktų pakeitimų paskelbimo.
   3. Funkciniai atnaujinimai neapima naujų teisės aktų pakeitimų, kurie lemia iš esmės naujo funkcionalumo kūrimą (pvz. naujos nacionalinės valiutos pasikeitimas), jie gali būti užsakyti atskiru užsakymu.
3. Papildomai konsultuoja sistemos naudotojus, atlieka nedidelius sisteminius pakeitimus ar konfigūracijas numatytoje 20 val. mėnesio apimtyje (įskaičiuota į mėnesinę kainą).
4. Diegėjas turi teikti periodines ataskaitas apie atliktas D365BC IS priežiūros veiklas, SLA vykdymą bei veiklos rodiklius (KPI), kurie turi būti suderinti ruošiant projekto Reglamentą.
5. Sistemos priežiūros ir aptarnavimo paslaugų teikimo detali procedūra, užsakymų ir ataskaitų formos turi būti aprašytos Paslaugų teikimo reglamente ir suderintos su Užsakovu.
6. Diegėjas privalės užtikrinti sistemos ir jos atskirų modulių priežiūros / palaikymo paslaugas savo sąskaita iki visa D365BC IS bus priimta į gamybinę eksploataciją Užsakovo ir bus pasirašytas galutinis paslaugų rezultatų priėmimo perdavimo aktas.

## REIKALAVIMAI PROJEKTO IR PASLAUGŲ ETAPAMS IR TERMINAMS

1. Žemiau esančioje lentelėje pateikti Paslaugų etapai, etapų metu atliekamos veiklos projekto dalyvių atsakomybių aprašymas ir etapų rezultatai.
2. Pasirašius paslaugų teikimo sutartį bendru sutarimu (esant pagrindimui ir Užsakovo pritarimui) gali būti tikslinamas preliminarus projekto veiklų grafikas (PRIEDAS NR. 1).
3. Diegėjas turės atlikti etapų rezultatų ir siūlomų sprendimų pristatymus (demonstracijas, prezentacijas ir pan.), jeigu to pareikalaus Užsakovas.
4. Visos paslaugos turi būti suteiktos Paslaugų teikimo sutartyje numatytais terminais ir sąlygomis.
5. Projekto įgyvendinimo terminas nuo sutarties pasirašymo iki sistemos įdiegimo ir paleidimo gamybinėje Užsakovo aplinkoje turi būti ne didesnis nei 11 kalendorinių mėnesių, jeigu nėra sutarta kitaip.
6. Galutinis D365BC ar atskirų Užsakymų priėmimas bus vykdomas pasibaigus Intensyvaus palaikymo po IS paleidimo į gamybą etapui, t. y. priėmimas galės būti vykdomas tik tada, kai bus pasiekti etapo priėmimo kriterijai. Tarpiniai aktavimai nėra numatyti.
7. Paslaugų teikimo terminas nuo sutarties pasirašymo 36 mėnesiai.

**Lentelė. „Detalūs paslaugų teikimo etapai, etapų rezultatai ir terminai“**

|  |  |  |  |  |
| --- | --- | --- | --- | --- |
| Nr. | Paslaugų teikimo etapas | Reikalavimai etapo darbams | Rezultatas | Terminas |
|  | Inicijavimas | **Diegėjas:**   * Parengia Paslaugų teikimo reglamentą ir suderina su Užsakovu. * Suderinus Reglamentą inicijuoja „kick off“ susitikimą;   **Užsakovas:**   * Dalyvauja susitikimuose; * Suteikia reikalingą informaciją; * Teikia pastabas ir rekomendacijas; * Tvirtina etapo rezultatus. | **Paslaugų teikimo reglamentas**. Paslaugų teikimo reglamente nurodomi Projekto tikslai, prioritetai, etapų apimtys ir rezultatai, suinteresuotos šalys ir jų valdymo principai, darbų atlikimo grafikas, naudojami standartai ir kokybiniai reikalavimai, rizikų ir/ar problemų ir jų suvaldymo būdai, komunikavimo principai, atsakomybės, papildomų paslaugų, pakeitimų dėl nenumatytų reikalavimų užsakymo ir įgyvendinimo procedūra, sistemos priežiūros ir techninio aptarnavimo paslaugų teikimo procedūros, tarpinių ir galutinių rezultatų priėmimo kriterijai, pokyčių valdymo procedūra, ir visa kita Projekto vykdymui ir pokyčių valdymui aktuali informacija. | Etapo rezultatai:  - Reglamentas turi būti pateiktas derinimui per 10 d.d. nuo Paslaugų teikimo sutarties įsigaliojimo datos.  - kick off“ susitikimo data ne vėliau nei 1 mėnuo nuo Paslaugų teikimo sutarties įsigaliojimo datos. |
|  | Standartinių modulių diegimas | **Diegėjas:**   * Suderina ir paruošia aplinką („Vystymo (DEV)“) standartinių modulių diegimui; * Sudiegia standartinius (nemodifikuotus) modulius; * Sudiegia ir į D365BC integruoja ALNA sukurtus sprendimus; * Atlieka reikalingus standartinius sistemos konfigūravimo darbus; * Suteikia pirminius prisijungimus ir rolių konfigūracijas sistemos naudotojams;   **Užsakovas:**   * Suteikia reikalingą informaciją; | „Vystymo (DEV)“ aplinkoje įdiegti Dynamics 365 BC moduliai kartu su IS NAV papildomais produktais, pagal įsigytas licencijas. Visi būsimi naudotojai turi prisijungimus, pirmines roles, išbandė prisijungti prie sistemos. | Etapo rezultatai turi būti pateikti per 1mėnesį nuo Paslaugų teikimo sutarties įsigaliojimo datos. |
|  | Pirminis istorinių duomenų migravimas | **Diegėjas:**   * Duomenų migravimo įrankių paruošimas; * Pirminis istorinių duomenų migravimas į standartinį D365BC.   **Užsakovas:**   * Suteikia reikalingą informaciją bei prisijungimo teises. | Diegėjas Vystymo (DEV) aplinkoje su įdiegtais D365BC standartiniais moduliais, atlieka pirminį VŠT sukauptų istorinių duomenų migravimą, įskaitant būtiną nereikalingo funkcionalumo išvalymą bei reikiamą sistemos konfigūravimą. | Etapo rezultatai turi būti pateikti per 2mėnesius nuo Paslaugų teikimo sutarties įsigaliojimo datos. |
|  | D365BC standarto mokymai vartotojams | **Diegėjas:**   * Paruošia ir suderina su Užsakovu mokymų planą. * Praveda pagrindinių veiklos procesų mokymus. * Suteikia D365BC standarto mokymų medžiagą.   **Užsakovas:**   * Organizuoja mokymus pagal suderintą planą. | Diegėjas paruoštoje Vystymo (DEV) aplinkoje (su D365BC moduliais ir VŠT istoriniais duomenis) praveda pagrindinių veiklos procesų mokymus (Veiklos procesų sąrašas pateikiamas 4.5 punkte „NAV 2016 apskaitomi veiklos procesai“).  Atlikti ne mažiau kaip 7 mokymų susitikimus.  Suteikia D365BC standarto mokymų medžiagą. | Etapo rezultatai turi būti pateikti per 3mėnesius nuo Paslaugų teikimo sutarties įsigaliojimo datos. |
|  | Analizės etapas | **Diegėjas:**   * Paruošia ir suderina su Užsakovu Analizės planą. * Praveda Analizės susitikimus pagal suderintą planą. * Paruošia D365BC standarto trūkstamų funkcionalumų, ataskaitų (GAP) sąrašą.   **Užsakovas:**   * Organizuoja Analizės susitikimus pagal suderintą planą. * Dalyvauja derinant užsakomų trūkstamų funkcionalumų, ataskaitų (GAP) sąrašą. | Diegėjas kartu su Užsakovo komanda atlieka veiklos procesų bei D365BC standartinių funkcionalumų palyginamąją analizę, identifikuoja trūkstamus funkcionalumus&ataskaitas.   * Atlikta analizė. * Paruošta ir suderinta D365BC standarto trūkstamų funkcionalumų, ataskaitų (GAP) ataskaita (įskaitant Prioritetus bei įvertinimus). | Etapo rezultatai turi būti pateikti per 5mėnesius nuo Paslaugų teikimo sutarties įsigaliojimo datos. |
|  | Identifikuoto funkcionalumo ir Ataskaitų perkėlimas į D365BC | **Diegėjas:**   * Atlieka užsakytas sistemos D365BC funkcionalumų&ataskaitų. modifikacijas; * Atlieka vidinį atliktų modifikacijų testavimą; * Pristato atliktas ir įdiegtas modifikacijas.   **Užsakovas:**   * Dalyvauja pristatyme, teikia pastabas; * Suteikia reikalingą informaciją. | Diegėjas atlieka pagal atskirus užsakymus suderintų funkcionalumų ir ataskaitų (modifikacijų) migravimo, modifikavimo darbus bei atliktų darbų pristatymą. | Etapo rezultatai turi būti pateikti per 7mėnesius nuo Paslaugų teikimo sutarties įsigaliojimo datos. |
|  | Testinis migravimas su sutartu funkcionalumu | **Diegėjas:**   * Diegėjas paruošia Testinę (TEST) aplinką, kur D365BC standartinis sprendimas papildytas IS NAV papildomais produktais (užsakytos licencijos) bei sutartais perkeltais funkcionalumais&ataskaitomis, modifikacijomis; * Atlieka istorinių duomenų migravimą TEST aplinkoje. * Atliktas vidinis (Diegėjo) testavimas, paruošta testavimo ataskaita. * Diegėjas pateikia ir suderina paruoštos sistemos testavimo planą bei scenarijus.   **Užsakovas:**   * Suteikia reikalingą informaciją bei prisijungimo teises. | Diegėjas paruošia Testinę aplinką, kur D365BC standartinis sprendimas papildytas IS NAV papildomais produktais (užsakytos licencijos) bei sutartais perkeltais funkcionalumais ir ataskaitomis (modifikacijomis);  Atliktas istorinių duomenų migravimas.  Atliktas vidinis (Diegėjo) testavimas.  Diegėjas pateikia ir suderina paruoštos sistemos testavimo planą. | Etapo rezultatai turi būti pateikti per 7mėnesius nuo Paslaugų teikimo sutarties įsigaliojimo datos. |
|  | Paruošta dokumentacija sistemos vartotojams | **Diegėjas:**   * Diegėjas paruošia Vartotojų vadovus pagal veiklos procesus remiantis D365BC sistemos bei papildytais funkcionalumais.   **Užsakovas:**   * Suteikia reikalingą informaciją. | Paruošta dokumentacija sistemos vartotojams. | Etapo rezultatai turi būti pateikti per 8mėnesius nuo Paslaugų teikimo sutarties įsigaliojimo datos. |
|  | D365BC **perkeltų** funkcionalumų bei Administratorių mokymai | **Diegėjas:**   * Paruošia ir suderina su Užsakovu mokymų planą. * Diegėjas praveda D365BC **perkeltų (**naujų) funkcionalumų bei Administratorių mokymus, įskaitant vartotojų teisių ir rolių konfigūravimą. * Suteikia D365BC standarto mokymų medžiagą.   **Užsakovas:**   * Organizuoja mokymus pagal suderintą planą. | Suderintas mokymų planas (planai/grafikai, mokymų grupės, mokymų vietos, nurodytos mokymų priemonės, mokymų scenarijai).  Atlikti ne mažiau kaip 4 mokymų susitikimus. | Mokymai turi būti įvykdyti iki priėmimo testavimo etapo pabaigos. |
|  | Priėmimo testavimas | **Diegėjas:**   * Diegėjas konsultuoja naudotojus; * Pagal poreikį atlieka modulių konfigūravimo ir keitimo darbus, sistemos klaidų taisymą.   **Užsakovas:**   * Užsakovas atlieka TEST aplinkoje testavimo darbus pagal paruoštus scenarijus. * Registruoja pastebėtus neatitikimus, klaidas. | Atliktas Priėmimo testavimas, kurio rezultatai tenkina testavimo plane numatytus reikalavimus.  Diegimui į gamybinę aplinką parengta D365BC. | Priėmimo testavimas turi būti atliktas iki Intensyvus palaikymas po paleidimo į gamybą (hypercare) pradžios ir ne vėliau, kaip 8 mėnesius nuo Paslaugų teikimo sutarties įsigaliojimo datos. |
|  | Duomenų migravimas PROD | **Diegėjas:**   * Parengia ir įdiegia D365BC PROD aplinką; * Paruošia ir suderina Intensyvaus palaikymo po IS paleidimo į gamybą planą; * Atlieka realių duomenų migravimą.   **Užsakovas:**   * Suteikia reikalingą informaciją bei prisijungimo teises. | Paruošta produkcinė aplinka.  Atliktas realių duomenų migravimas.  Priimtas sprendimas dėl Intensyvaus palaikymo po IS paleidimo į gamybą pradžios PROD aplinkoje („Go-live“). | Etapo rezultatai turi būti pateikti per 10mėnesius nuo Paslaugų teikimo sutarties įsigaliojimo datos. |
|  | Intensyvus palaikymas po paleidimo į gamybą (hypercare) | **Diegėjas:**   * Teikia konsultacijas; * Reaguoja ir pašalina eksploatacijos metu nustatytus defektus; * Atlieka reikiamus pakeitimus sistemos nustatymuose ar/ir stebi, koreguoja greitaveikos rezultatus; * Parengia ir suderina Intensyvaus palaikymo ataskaitą. * Parengia garantinės priežiūros procedūros dokumentus; * Parengia ir suderina Galutinę projekto ataskaitą.   **Užsakovas:**   * Dirba su IS; * Registruoja etapo metu nustatytas klaidas, defektus; * Vykdo etapo metu nustatytų problemų šalinimo kontrolę; * Tvirtina etapo Diegėjo paruoštus dokumentus. * Priima sistemą, pasirašo perdavimo aktą. | Sėkmingai įvykdytas Intensyvus palaikymas, patvirtinta ataskaita.  Po sėkmingos Intensyvaus palaikymo pabaigos naudotojai tęsia darbą PROD aplinkoje.  Diegėjo parengti ir suderinti:   * Galutinė projekto ataskaita; * Sistemos garantinės priežiūros dokumentas. Dokumente turi būti aprašytas garantinės priežiūros teikimo būdas, detalizuotos garantinės priežiūros teikimo sąlygos, Diegėjo atsakomybė, Užsakovo atsakomybė, kontaktinė informacija, papildomos tvarkos (eskalavimo, klaidų registravimo, konsultavimo) ir kt.). | Šis etapas turi būti baigtas ne vėliau kaip per 2mėnesius nuo etapo pradžios arba gali būti pabaigtas anksčiau nesant Kritinėms ir Aukšto prioriteto sistemos sutrikimams ar/ir nustatymų neatitikimams. |
| 13. | Sistemos priežiūra ir palaikymas | **Diegėjas:**   * suteikia ir vykdo sistemos bei jos aplinkų priežiūrą ir aptarnavimą pagal šio dokumento reikalavimus.   **Užsakovas:**   * dalyvauja priežiūros ir aptarnavimo procedūrose taip, kaip numatyta šio dokumento reikalavimuose. | Reguliariai teikiamos sistemos priežiūros, palaikymo, sistemos naudotojų konsultavimo, papildomų funkcionalumų kūrimo ir diegimo paslaugos. Diegėjo teikiamas D365BC aplinkų palaikymas ir versijų atnaujinimas Sutarties galiojimo metu. | Nuo galutinio sistemos perdavimo-priėmimo akto pasirašymo dienos iki paslaugų teikimo pabaigos pagal Sutartį. |
| 14. | Garantinė priežiūra | **Diegėjas:**   * suteikia ir vykdo sistemos garantinį aptarnavimą pagal šio dokumento reikalavimus.   **Užsakovas:**   * dalyvauja garantinių paslaugų teikimo procedūrose taip, kaip numatyta šio dokumento reikalavimuose. | Teikiami garantinės priežiūros įsipareigojimai. | 12 mėnesių nuo galutinio sistemos ir atskirų vystymo užsakymų perdavimo-priėmimo aktų pasirašymo dienos. |
| **Viso projekto metu:** | | | | |
| 15. | Projekto valdymas | **Diegėjas:**   * Rengia ir pristato projekto eigos ataskaitas ne rečiau, kaip kas mėnesį; * Organizuoja projekto vykdymo darbus, įtraukia Užsakovą; * Teikia rizikų įžvalgas, valdo projekto apimtį, teikia siūlymus efektyvesniam projekto vykdymui, teikia kitus pasiūlymus ir pastebėjimus. * Rengia galutinę projekto ataskaitą (po etapo Intensyvus palaikymas po paleidimo į gamybą (hypercare). * Atlieka etapų rezultatų ir siūlomų sprendimų pristatymus (demonstracijas, prezentacijas ir pan.), jeigu to pareikalaus Užsakovas   **Užsakovas:**   * Dalyvauja susitikimuose, teikia ir priima informaciją; * Priima savalaikius sprendimus; * Komunikuoja VŠT komandos viduje ir organizuoja VŠT pusėje darbus. * Derina Diegėjo pateiktus dokumentus. | **Parengtos projekto eigos ataskaitos** (neapsiribojant):   * pasiekti rezultatai, vykdomos veiklos ir jų progresas Sutarties vykdymo plano – grafiko atžvilgiu; * rizikos, kritiniai faktoriai ir numatomi veiksmai, prognozės ir kitos Projekto įgyvendinimui svarbios aplinkybės; * Sutarties vykdymo plano – grafiko pakeitimai. * Atliktas etapo/ų rezultatų pristatymas.   **Galutinė projekto ataskaita.** |  |

# PRIEDAI

## PRIEDAS NR. 1 PRELIMINARUS PROJEKTO DARBŲ ATLIKIMO GRAFIKAS

A computer screen shot of a staircase

AI-generated content may be incorrect.

## PRIEDAS NR. 2 VŠT TURIMOS LICENCIJOS

