**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB „Miesto gijos“ |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Skaitmenizavimo ir technologijų komandos vadovė, veikiantis pagal 2024-10-31 generalinio direktoriaus įsakymą Nr. V1-81 |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB DIGMATIX Lithuania |
| **Buveinės adresas** | Lvivo g. 105A, 08104 Vilnius |
| **Juridinio asmens kodas** | 300067906 |
| **PVM mokėtojo kodas** | LT100001324511 |
| **Banko sąskaita** | LT797300010087318767 |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** | Info.lt@digmatix.com |

1. **SUTARTIES DALYKAS**

1.1. Sutarties dalykas Finansų apskaitos sistemos modernizavimo paslaugos (toliau – **Paslaugos**) pirkimas–pardavimas.

1.2. Paslaugų teikimo vieta/os Paslaugos teikiamos Paslaugų teikėjo patalpose arba nuotoliniu būdu.

1.3.Paslaugas priimti įgalioto atsakingo asmens kontaktiniai duomenys, el. paštas. Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikoma dviguba kainodara: fiksuotos kainos ir fiksuoto įkainio kainodaros metodai.

2.1.1. Etapus: **Inicijavimas, Techninis standartinių modulių diegimas, Pirminis istorinių duomenų migravimas, D365BC standarto mokymai vartotojams, Analizės etapas, Identifikuoto trūkstamo funkcionalumo ir Ataskaitų perkėlimas į D365BC, Testinis migravimas su sutartu funkcionalumu, D365BC perkeltų funkcionalumų mokymai bei Administratorių mokymai, Paruošta dokumentacija sistemos vartotojams, Priėmimo testavimas, Duomenų migravimas, Intensyvus palaikymas po paleidimo (hypercare), Projekto valdymas, Reguliari sistemos priežiūra ir palaikymas (perdavus sistemą į eksploataciją), Garantija** (Pagal techninėje specifikacijoje nurodytus paslaugų teikimo etapus 1-15 ir jų reikalavimus) Užsakovas įsigyja už fiksuotą kainą, nurodytą Specialiųjų sąlygų 2 priede „Tiekėjo pasiūlymas Pirkimui“.

2.1.2. Kitas paslaugas nurodytas Specialiųjų sąlygų 1 priede „Techninė specifikacija“ įvardintas kaip **„Licencijos (SaaS)“** ir **„Atskirai užsakomos paslaugos“** Užsakovas įsigyja pagal poreikį Specialiųjų sąlygų 2 priede „Tiekėjo pasiūlymas Pirkimui“ nurodytu įkainiu. Užsakovas neįsipareigoja išpirkti preliminaraus šių paslaugų kiekio ar bet kokios jo dalies.

2.2. Atsižvelgiant į Sutarties Specialiųjų sąlygų 2.1 punktą:

Sutarties kaina ar Sutarties maksimali kaina yra:

*900 000,00 (devyni šimtai tūkstančių eurų 00 ct) Eur be PVM;*

*Sutarčiai taikomas 21% (dvidešimt vieno procento) dydžio PVM tarifas – 189 000,00 (vienas šimtas aštuoniasdešimt devyni tūkstančiai eurų 00 ct) Eur;*

*Bendra Sutarties kaina - 1 089 000,00 (vienas milijonas aštuoniasdešimt devyni tūkstančiai eurų 00 ct) Eur su PVM.*

2.3. Apmokėjimo sąlygos*:* užbaigus konkretų etapą, mokama šio etapo kaina, o įvykdžius užsakymą, mokama už konkretų kiekį/apimtį pagal nustatytus įkainius per Bendrųjų sąlygų 5.11 punkte nurodytą terminą.

2.4. Paslaugų kainos/įkainio perskaičiavimas dėl kainų lygio kitimo atliekamas žemiau nustatyta tvarka. Paslaugų kaina/įkainiai (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų kaina/įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros Oficialiosios statistikos portalo1 (https://osp.stat.gov.lt/), buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimas atliekamas ne dažniau kaip kas 6 mėn.). Paslaugų įkainį perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainį. Paslaugų įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugų įkainis;

Sn – Sutartyje nustatytas Paslaugų įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - (https://osp.stat.gov.lt/ ) , Pagrindiniai Lietuvos Respublikos rodikliai.

2.4.2. Perskaičiuota Paslaugų kaina/įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta. Už Paslaugas, užsakytas iki susitarimo dėl Paslaugų kainos/įkainio perskaičiavimo pasirašymo dienos, Užsakovas apmoka taikant iki tol galiojusį Paslaugų kainą/įkainį, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują Paslaugų kainą/įkainį.

2.4.3. Paslaugų kainos/įkainio perskaičiavimas įforminamas Šalių pasirašomu susitarimu, kuriame užfiksuojama perskaičiuota Paslaugų kaina/įkainis ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos turi būti suteiktos per Specialiųjų sąlygų 1 priede „Techninė specifikacija“ 6.5. skyriuje pateiktus terminus. Šalys susitaria, kad Paslaugų suteikimo terminas yra esminė Sutarties sąlyga.

*3.2.* Bendras Paslaugų suteikimo terminas negali viršyti 36 (*trisdešimt šešių*) mėnesių nuo Sutarties įsigaliojimo dienos.

3.3. Suteikęs Paslaugas Užsakovui Paslaugų teikėjas pateikia dokumentus nurodytus Specialiųjų sąlygų 1 priede „Techninė specifikacija“ ir Sutarties Bendrosiose sąlygose*.*

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 15 (penkiolika) kalendorinių dienų arba kitą Paslaugų teikimo reglamento derinimo metu nustatytą ir abiejų Šalių suderintą terminą nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų trūkumai (sutrikimai) nustatyti garantiniu laikotarpiu turi būti pašalinti per Specialiųjų sąlygų 1 priede „Techninė specifikacija“ nurodytus terminus. Paslaugų teikėjui nesilaikant nurodytų terminų, Užsakovas paslaugų teikėjui skaičiuoja:

4.2.1. 20,00 Eur (dvidešimt eurų, 00 ct) dydžio baudą už kiekvieną uždelstą valandą, kai nesilaikoma „Kritinių sutrikimų šalinimas (Aukštas poveikis)“ sutrikimams nustatyto reakcijos laiko ir/ar sutrikimo šalinimo termino (Finansų apskaitos informacinės sistemos **Navision sistemos sutrikimai turi būti vertinami kaip kritiniai** – t. y. kai neveikia arba veikia nekorektiškai vienas ar keli sistemos moduliai, ir dėl to **neveikia bet koks funkcionalumas**);

4.2.2. 40,00 Eur (keturiasdešimt eurų, 00 ct) dydžio baudą už kiekvieną uždelstą kalendorinę dieną, kai nesilaikoma „Kitų sutrikimų šalinimas (Vidutinis, žemas poveikis)“ sutrikimams nustatyto reakcijos laiko ir/ar sutrikimo šalinimo termino;

4.3. Garantinis laikotarpis nurodytas Specialiųjų sąlygų 1 priedo „Techninė specifikacija“ 114 punkte.

4.4. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo (maksimalios) Sutarties kainos neįskaitant PVM*.*

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo (maksimalios) Sutarties kainos, neįskaitant PVM*.*

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

5.5. Jei Paslaugų teikėjas, vykdydamas Sutartį, nesilaiko Sutarties vykdymui taikomų socialinių kriterijų, Pirkėjas užfiksavęs tokį pažeidimą taiko Pardavėjui 0,1 (vienos dešimtosios)procento dydžio delspinigius nuo Sutarties vertės neįskaitant PVM už kiekvieną uždelstą kalendorinę dieną iki pažeidimo pašalinimo bet ne daugiau kaip už *10 000,00 (dešimt tūkstančių) Eur* sumą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – besąlygine, neatšaukiama pirmo pareikalavimo banko garantija ar draudimo bendrovės išduotu laidavimu draudimu – 5 (penki) proc. nuo Sutarties maksimalios kainos be PVM.Elektroninėmis priemonėmis suformuotas Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui elektroniniu paštu ne vėliau kaip per Sutarties Bendrųjų sąlygų 6.6 punkte nurodytą 10 (dešimties) darbo dienų terminą nuo Sutarties pasirašymo dienos.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Paslaugų teikėjui pristačius tinkamą Sutarties įvykdymo užtikrinimą įrodantį dokumentą, nustatytą Sutartyje.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomi aplinkos apsaugos vadybos sistemų reikalavimai: NE.

8.2. Sutarčiai taikomi socialiniai kriterijai: Taip.

8.2.1. Paslaugų teikėjas turi patvirtintą etikos (elgesio) kodeksą, kuriame nustatytos elgesio normos, orientuotos į socialinės gerovės skatinimą bent vienoje iš nurodytų socialinių sričių: darbo sąlygos, darbuotojų sauga ir sveikata, darbuotojų teisės, žmogaus teisės, verslo etika ir valdysena, korupcijos prevencija, ir kurį Paslaugų teikėjas taikys Sutarties vykdymo laikotarpiu.

8.3. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.4. Paslaugų teikėjas yra registruotas PVM mokėtoju Lietuvos Respublikoje.

8.5. Ši Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**9. PAKEIČIAMOS / NETAIKOMOS SUTARTIES BENDROSIOS SĄLYGOS**

9.1. Netaikomi šie Sutarties bendrųjų sąlygų punktai:

9.2. Pakeičiami šie Sutarties bendrųjų sąlygų punktai ir išdėstomi taip:

9.2.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIDEDAMA:**

1 priedas – Techninė specifikacija*.*

2 priedas –Pasiūlymas.

3 priedas –Kontaktiniai adresai pranešimams siųsti ir asmenys, atsakingi už Sutarties vykdymą.

4 priedas –Bendrosios sąlygos.

5 priedas – Sutarties įvykdymo užtikrinimas, pridedamas po Sutarties pasirašymo.

**10. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **AB „Miesto gijos“** | **Paslaugų teikėjas**  UAB DIGMATIX Lithuania |
| Įmonės kodas 124135580  PVM kodas LT241355811  **Kontaktinis adresas:** Spaudos g. 6-1,  05132 Vilnius  A. s LT53 7044 0600 0121 9501  Tel.: 19118  El. p.: info@miestogijos.lt | Įmonės kodas 300067906  PVM kodas LT100001324511  Bankas Swedbankas  A. s LT LT797300010087318767  Tel.: +370 5 278 5510  El. p.: Info.lt@digmatix.com |
|  |  |
|  |  |
|  |  |
|  |  |

Priedas Nr. 3

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**

a. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@miestogijos.lt](mailto:info@miestogijos.lt), telefono Nr. 19118*.*

b. Paslaugų teikėjo kontaktiniai adresai pranešimams siųsti: adresas – info.lt@gigmatix.com

1. **KONTAKTINIAI ASMENYS** 
   1. Užsakovo atstovų, kurie bus atsakingi už šios Sutarties vykdymą, kontaktai: Veiklos skaitmenizavimo komandos
   2. Paslaugų teikėjo, kurie bus atsakingi už šios Sutarties vykdymą, kontaktai: Projektų vadovė
   3. Už Sutarties paviešinimą atsakingas Tiekimo grandinės komandos projektų vadovas.